
Børn får meget mindre penicillin 


Antallet af børn, der får 
antibiotika, er faldet med 
en tredjedel på ti år. Det 
skyldes frygt for resistente 
bakterier, særlige recepter 
og mindre forældrepres. 

en kemiske tæppebombning af 
D gode såvel som sygdomsfremkal- 
dende bakterier i kroppen med 
antibiotika, eksempelvis penicillin, bliver 

stadigt mindre populær. Særligt til de 
små børn venter læger og forældre i dag 
langt oftere og ser tiden og barnets syg- 
dom an, før medicin tages i brug. 

12007 fik 472 ud af1.000 0-4-årige børn 
antibiotika. Sidste år var det faldet til 318 
børn, viser netop offentliggjorte tal fra 
det nationale overvågningsprogram på 
antibiotikaområdet, Danmap. Det svarer 
til et fald på 33 procent. 

»Vi har haft et klart overforbrug i Dan- 
mark i forhold til de andre nordiske lan- 
de. Det tyder på, at den massive kampag- 
neindsats nu virker. Både læger og foræl- 
dre har forstået, at de skal være varsom- 
me med antibiotika«, siger professor Lars 
Bjerrum fra Københavns Universitet, for- 
sker i antibiotikaforbrug og -resistens og 
medlem afregeringens Antibiotikaråd. 

Professoren fastslår, at antibiotika »ik- 
ke er det vidundermiddel, mange måske 
har troet«, da det også slår gode bakterier 

ihjel og kan give bivirkninger i form af 
mavesmerter, udslæt og diarre. 
Sundhedsminister Ellen Trane Nørby 
(V) kalder forbrugsfaldet »rigtig positivt«. 
»Vi er blevet så meget bedre til ikke per 
automatik at give vores børn og unge an- 
tibiotika, hver gang de er forkølede eller 
har en lille smule feber. For tre år siden 
havde vi fokus på netop børn og unge i 
den nationale antibiotikakampagne, så 
deter godtatse,atvores indsatser virker«, 
siger hun, men fastslår, at forbruget skal 
længere ned vover hele linjen«. 
Regeringen vil derfor tilføre antibioti- 
kaområdet otte millioner kroner fra næ- 
ste år fra velfærdsreserven og hæve belg- 
bet til16 millioner årligt fra 2021. 
»Vi er langtfra i mål endnu«, siger hun. 
Ifølge praktiserende læge Anders 
Beich, formand for det videnskabelige sel- 
skab Dansk Selskab for Almen Medicin, er 
resultatet udtryk for et bedre samarbejde 

mellem læge og patient. Han oplever ikke 
at skulle argumentere lige så hårdt for at 
vente med medicinen til et sygt barn, som 
han skulle for ti år siden. 

»Det har været et langt sejt træk først at 
få os læger til at indse, at antibiotika ikke 
altid er den bedste løsning til eksempel- 
vis mellemørebetændelse og så at få for- 
ældrene med. Så de er trygge ved at obser- 
vere deres barn. Tallene viser, at det nu 
heldigvis er ved at ske«, siger han. 

Fagligt er det ofte lige så godt eller bed- 
re at se tiden an, så kroppen får tid til selv 
at gøre arbejdet, end at medicinere, for- 
klarer Anders Beich. 

Også lægers særlige vent og se'-recep- 
ter, hvor forældre får en recept, men op- 
fordres til først at hente medicinen efter 
to-tre dage, hvis ikke barnets sygdom er i 
bedring, har haft stor betydning. 

»Det giver forældrene en tryghed, at de 
kan få behandlingen. Derfor er de bedre 


indstillet på at vente lidt. Og når sygdom- 
men forsvinder, får de aldrig hentet eller 
brugt medicinen«, siger Anders Beich. 

Det store fokus på forbruget af antibio- 
tika skyldes frygt for resistens, hvor den 
livsvigtige medicin ikke længere virker, 
fordi bakterierne er blevet modstands- 
dygtige. Ifølge verdenssundhedsorgani- 
sationen WHO er antibiotikaresistens en 
af de største trusler mod den globale fol- 
kesundhed. 

Samlet set fik danskerne i 2016 udleve- 
ret 17 procent færre antibiotikakure end i 
2007. Kun blandt de mere end 80-årige 
ses en svag stigning. Det samlede forbrug 
toppede i 201. 

Danmark har dog fortsat et højere for- 
brug end vores nordiske naboer. 
lars.i.rasmussen@pol.dk 

POLITIKEN MENER 


Bekæmp 
skattely 


Det går ikke, at skattely 
bliver set som normen. 


et skabte udbredt raseri og 
D sensation, da Mogens Gli- 

strup i1971 på landsdæk- 
kende fjernsyn pralede af, at han ik- 
ke betalte skat. 

Med god ret. Den moderne vel- 
færdsstat er baseret på, at både bor- 
gere og selskaber bidrager til fæl- 
lesskabet. Men der er sket et norm- 
skred siden Glistrups tid. 

Alt for mange trækker i dag på 
skuldrene ad afsløringerne af, at 
multinationale selskaber som Ap- 
ple, Facebook og Amazon stort set 
ikke betaler skat. 

Skattely er blevet normaliseret - 
noget som selv ikoner som U2-san- 
geren Bono og den britiske dron- 
ning benytter sig af. På et mindre 
plan er næsten alle danskere også 
selv med på vognen -16 ud af 17 
danske pensionskasser har penge 
investeret i lande, der bruges som 
skattely. 

Selv den danske skatteminister - 
der ellers om nogen kunne forven- 
tes at stå vagt om skattesystemet - 
synes i faretruende grad at have op- 
givet kampen mod skattetænknin- 
gen. I gårsdagens avis udtrykte Kar- 
sten Lauritzen (V) således forståelse 
for, at PFA og andre pensionskasser 
tyr til skattelylande. 


DET GÅR IKKE. Den globale skatte- 
tænkning er en bombe under de 
vestlige velfærdsstater og noget, 
deriden grad bidrager til den po- 
pulistiske bølge i disse år. 

Hvis de rigeste og mest succesri- 
ge virksomheder i verden ikke gi- 
der bidrage til fællesskabet, hvor- 
for skal vi andre så, spørger mange. 
Men apati og accept er den helt for- 
kerte reaktion. 

Problemet er helt grundlæggen- 
de, at de vestlige landes skattesyste- 
mer stadig er baseret på en lokalt 
forankret økonomi og endnu ikke 
er blevet tilpasset en globaliseret 
og internetbaseret æra. 

Løsningen på det problem er ik- 
ke enkel, men det er heller ikke 
umuligt. Så frem for at vise forståel- 
se for skattely og og ivrigt deltage i 
en global kamp om at sænke skat- 
terne mest muligt gælder det for 
både samfund og politikere nu om 
at tage kampen op. 

Det har vores EU-kommissær 
Margrete Vestager heldigvis forstå- 
et med sin aggressive kamp mod 
de amerikanske giganter. 

Det samme har den nye franske 
præsident Emmanuel Macron. 

Det franske forslag om at indføre 
en omsætningsbaseret skat i EU for 
tech-giganterne har sine indlysen- 
de risici og ulemper, men det er 
indtil videre det bedste og mest of- 
fensive bud på en løsning. mr 

